CELEX: 62010CA0196
Language: mt
Date: 2011-07-14 00:00:00
Title: Kawża C-196/10: Sentenza tal-Qorti tal-Ġustizzja (it-Tmien Awla) tal- 14 ta’ Lulju 2011 (talba għal deċiżjoni preliminari tal-Finanzgericht Düsseldorf — il-Ġermanja) — Paderborner Brauerei Haus Cramer KG vs Hauptzollamt Bielefeld (Tariffa Doganali Komuni — Nomenklatura magħquda — Klassifika tat-tariffi — Intestaturi 2203 u 2208 — Bażi ta’ birra mix-xgħir intiża għall-produzzjoni ta’ xarba mħallta)

10.9.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 269/15
            
         Sentenza tal-Qorti tal-Ġustizzja (it-Tmien Awla) tal-14 ta’ Lulju 2011 (talba għal deċiżjoni preliminari tal-Finanzgericht Düsseldorf — il-Ġermanja) — Paderborner Brauerei Haus Cramer KG vs Hauptzollamt Bielefeld
   (Kawża C-196/10) (1)
   
   (Tariffa Doganali Komuni - Nomenklatura magħquda - Klassifika tat-tariffi - Intestaturi 2203 u 2208 - Bażi ta’ birra mix-xgħir intiża għall-produzzjoni ta’ xarba mħallta)
   2011/C 269/23
   Lingwa tal-kawża: il-Ġermaniż
   
      Qorti tar-rinviju
   
   Finanzgericht Düsseldorf
   
      Partijiet fil-kawża prinċipali
   
   
      Rikorrenti: Paderborner Brauerei Haus Cramer KG
   
      Konvenuta: Hauptzollamt Bielefeld
   
      Suġġett
   
   Talb għal deċiżjoni preliminari — Finanzgericht Düsseldorf — Interpretazzjoni tan-nomenklatura magħquda, kif emendata bir-Regolamenti tal-Kummissjoni (KE) Nru 2031/2001, tas-6 ta’ Awwissu 2001 (ĠU L 279, p. 1) u (KE) Nru 1832/2002, tal-1 ta’ Awwissu 2002 (ĠU L 290, p. 1) — Bażi ta’ birra mix-xgħir (“malt beer base”) b’livell ta’ alkoħol ta’ 14 % li tinkiseb minn birra ffermentata permezz ta’ trattament speċjali li jinkludi filtrazzjoni u ultrafiltrazzjoni, u intiża għall-produzzjoni ta’ xarba mħallta ta’ birra — Klassifikazzjoni fl-intestatura 2203 jew fl-intestratura 2208 tan-nomenklatura magħquda?
   
      Dispożittiv
   
   Ir-Regolament tal-Kunsill (KEE) Nru 2658/87, tat-23 ta’ Lulju 1987, dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana, kif emendat bir-Regolament tal-Kummissjoni (KEE) Nru 2587/91, tas-26 ta’ Lulju 1991, għandu jiġi interpretat fis-sens li likwidu bħal dak inkwistjoni fil-kawża prinċipali bl-isem ta’ “malt beer base”, li għandu livell ta’ alkoħol ta’ 14 % u li jinkiseb minn birra ffermentata, ippurifikata, u wara suġġetta għal ultrafiltrazzjoni li permezz tagħha titnaqqas il-konċentrazzjoni ta’ ingredjenti bħas-sustanzi morri u ta’ proteini, għandu jiġi kklassifikat fl-intestatura 2208 tan-NM li tinsab fl-Anness I tal-imsemmi regolament kif emendat.
   
      (1)  ĠU C 161, 19.06.2010.